ບັນດາຜູ້ນຳຕາເວັນຕົກ ຂວ້ຳບາດ ການສະຫລອງ ໄຊຊະນະ ສົງຄາມໂລກຄັ້ງທີ 2 ຂອງຣັດເຊຍ
ແຕ່ຈະ​ມີ​ຜູ້ນຳ​ຂົງ​ເຂດ​ເອ​ເຊຍຫລາຍ​ຄົນ ​ເຂົ້າ​ຮ່ວມນຳ ຮວມທັງ​ ປະທານ​ປະ​ເທດ​ຈີນ ທ່ານ Xi Jinping.
ບັນດາຜູ້ນຳຕາເວັນຕົກ ພາກັນຂໍ້ວາບາດ ການເດີນສວນສະໜາມ ສະຫຼອງໄຊຊະນະ ຢ່າງໃຫຍ່ໂຕມະໂຫລານຂອງກອງທັບຣັດເຊຍ ຢູ່ Moscow ໃນທ້າຍສັບປະດານີ້ ເພື່ອສະເຫຼີມສະຫຼອງຄົບຮອບ 70 ປີ ຂອງການສິ້ນສຸດລົງຂອງສົງຄາມໂລກຄັ້ງທີ 2 ນັ້ນ ຍ້ອນພຶດ ຕິກຳຕ່າງໆຂອງຣັດເຊຍ ຢູ່ໃນຢູເຄຣນ ແຕ່ວ່າ ທ່ານ Alexander Gabuev ຫົວໜ້າ ໂຄງການຣັດເຊຍໃນພາກພື້ນເອເຊຍອາ ຄະເນ ທີ່ສູນກາງ Carnegie ປະຈຳ Moscow ກ່າວວ່າ ສິ່ງທີ່ສຳຄັນຕໍ່ປະທານາທິບໍດີ Vladimir Putin ກໍຄື ຈະມີຜູ້ນຳຂົງເຂດເອເຊຍຫລາຍຄົນ ເຂົ້າຮ່ວມນຳ ຊຶ່ງຮວມທັງ ປະທານປະເທດຈີນ ທ່ານ Xi Jinping ທ່ານ Gabuev ກ່າວວ່າ: “ການເດີນສວນສະໜາມຂອງກອງທັບໃນວັນທີ 9 ພຶດສະພາທີ່ຈະມາເຖິງນີ້ ເດັດຂາດແມ່ນເປັນນຶ່ງໃນສັນຍາລັກທີ່ສຳຄັນທີ່ສຸດ ສຳຫຼັບປະທານາທິບໍດີ Putin ໃນເວລານີ້ ເພື່ອສົ່ງເສີມສະຖານະພາບອັນຖືກຕ້ອງຊອບທຳຂອງທ່ານ ຢູ່ພາຍໃນປະເທດ ແລະສະແດງໃຫ້ເຫັນວ່າ ທ່ານບໍ່ໄດ້ຢູ່ໂດ່ດດຽວລຳພັງຄົນດຽວ ” Moscow ໄດ້ມີໝາຍກຳນົດທີ່ຈະຕ້ອນຮັບຜູ້ນຳເກົາຫຼີເໜືອ ທ່ານ Kim Jong Un ຊຶ່ງຈະ ເປັນການເດີນທາງອອກນອກປະເທດເປັນຄັ້ງແລກຂອງທ່ານ ກ່ອນທີ່ຈະຖືກຍົກເລີກໄປ ຍ້ອນອັນທີ່ທາງການເອີ້ນວ່າ ບັນຫາພາຍໃນຂອງເກົາຫລີ ແຕ່ວ່າ ສາຍພົວພັນທາງດ້ານເສດຖະກິດ ແມ່ນໄດ້ເຕີບໂຕມາຢ່າງໄວວາ ນັບຕັ້ງແຕ່ພຽງຢາງໄດ້ຊຳລະໜີ້ຂອງຕົນ ທີ່ຕົກຄ້າງມາແຕ່ຢຸກສະໄໝສະຫະພາບໂຊຫວຽດພຸ້ນ ທັງສອງຝ່າຍ ສາມາດທີ່ຈະບັນລຸເປົ້າໝາຍການຄ້າລະຫວ່າງກັນ ທີ່ຄາດໄວ້ວ່າຈະໃຫ້ຮອດ 1 ພັນ ລ້ານໂດລ່າ ພາຍໃນປີ 2020 ນັ້ນ ອິງຕາມ ຫົວໜ້າສະພາການຄ້າໃໝ່ຂອງຣັດເຊຍ - ເກົາຫຼີ ທ່ານ Vitaly Survillo